Республикалык диагностика борбору

Республикалык диагностика борбору – ооруну аныктап, жардам көрсөтүүчү амбулаториялык медициналык мекеме. 1990-жылы уюшулган. Борбор уникалдуу, кымбат баалуу медициналык жабдуулар менен жабдылган. Анда автоматташтырылган каттоо жана маалымат-сурап билүү кызматы, маалымат-эсептеп чыгаруу, компьютер-томография жана рентген менен аныктоо, эндоскопиялык изилдөө, клиникалык аныктоо лабораториялары (биохимиялык, иммунологиялык, гематологиялык) ж. б. бөлүмдөрү бар. Ошондой эле функциялык изилдөө, ультра-үн менен аныктоо, цитоморфологиялык изилдөө, клиникалык-консультация берүү бөлүмдөрү да иштейт. Орточо эсеп менен күнүнө 800–900 бейтапты кабыл алып, 600дөй ар кандай ооруларды изилдей алат. Бул изилдөөлөр 1–3 күндө бүткөрүлөт. Оорулуу медициналык кароонун жыйынтыгын дарылоо сунуштары менен алат. Зарыл учурда адистештирилген стационарга жиберилет. 
Категория: Медицина
Колдонулган адабияттар
 “Кыргызстан” улуттук энциклопедиясы: 6-том. Башкы редактору Асанов Ү. А. К 97. Б.: Мамлекеттик тил жана энциклопедия борбору, 2014. 816 бет, илл. ISBN 978 9967-14-117 -9